L 316/8 Jurnalul Oficial al Uniunii Europene 27.11.2013 REGULAMENTUL (UE) NR. 1205/2013 AL COMISIEI din 26 noiembrie 2013 de instituire a unei taxe antidumping provizorii asupra importurilor de sticlă solară din Republica Populară Chineză COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea ţărilor care nu sunt membre ale Comunității Europene (') (denumit în continuare „regulamentul de bază”), în special articolul 7, după consultarea comitetului consultativ, întrucât: 1. PROCEDURA 1.1. Deschiderea procedurii La 28 februarie 2013, Comisia Europeană (denumită în continuare „Comisia”) a anunțat, printr-un aviz publicat în Jurnalul Oficial al Uniunii Europene () (denumit în continuare  „avizul de deschidere”), inițierea unei proceduri antidumping privind importurile în Uniune de sticlă solară originară din Republica Populară Chineză (denumită în continuare „RPC” sau „țara în cauză”). Ancheta a fost inițiată în urma unei plângeri depuse la 15 ianuarie 2013 de EU ProSun Glass (denumit în continuare „reclamantul”) în numele unor producători care reprezintă peste 25 % din producția totală de sticlă solară a Uniunii. Plângerea conținea elemente de probă prima facie care atestau existența dumpingului în ceea ce priveşte produsul în cauză și prejudiciile importante rezultând din acesta, care au fost considerate suficiente pentru a justifica deschiderea unei anchete. În urma publicării avizului de deschidere, Comisia a fost informată că produsul a fost definit în mod incorect la punctul 2 din avizul de deschidere. În consecință, în Jurnalul Oficial al Uniunii Europene (*), s-a publicat o recti- ficare la avizul de deschidere, în care mica eroare a fost corectată. (!) JO L 343, 22.12.2009, p. 51. () JO C 58, 28.2.2013, p. 6 și rectificarea publicată în JO C 94, 3.4.2013, p. 11. () JO C 94, 342013, p. 11. (4) La 27 aprilie 2013, printr-un aviz publicat în Jurnalul Oficial al Uniunii Europene (*), Comisia a anunțat inițierea unei proceduri antisubvenții paralele cu privire la importurile de sticlă solară originare din RPC în Uniune şi a început o anchetă separată. 1.2. Înregistrarea A fost primită împreună cu plângerea o cerere de înre- gistrare a importurilor de sticlă solară din țara în cauză, dar ulterior aceasta a fost retrasă, la 2 octombrie 2013. 1.3. Părţile în cauză Comisia i-a informat în mod oficial pe reclamant, pe alți producători cunoscuţi din Uniune, pe producătorii-expor- tatori din RPC cunoscuți, pe importatorii, comercianții, utilizatorii, furnizorii și autoritățile din RPC cu privire la deschiderea anchetei. Tuturor părților interesate li s-a acordat posibilitatea de a-și face cunoscute în scris punctele de vedere și de a solicita o audiere până la termenul stabilit în avizul de deschidere. De asemenea, Comisia i-a informat pe producătorii din potențialele țări analoge cu privire la deschiderea procedurii și i-a invitat să participe. 1.3.1. Eșantionarea (a) Eșantionarea producătorilor din Uniune Ancheta a arătat că industria din Uniune cuprinde în prezent şșapte producători activi, printre care două IMM-uri. În avizul de deschidere, Comisia a anunțat că a selectat în mod provizoriu un eşantion de producători din Uniune. Acest eșantion a fost alcătuit din patru producători din Uniune cunoscuţi Comisiei anterior deschiderii anchetei ca fiind producători de sticlă solară. Comisia a selectat eșantionul pe baza celui mai mare volum de vânzări reprezentativ al produsului similar şi pe baza localizării geografice în perioada 1 ianuarie 2012 — 31 decembrie 2012. Producătorii din Uniune incluși în eșantion reprezentau peste 50%  din producția totală a Uniunii. Comisia a informat părțile interesate în legătură cu eşantionul de producători din Uniune propus, prin intermediul unei note adăugate la dosarul destinat consultării de către părțile interesate. De asemenea, Comisia a transmis o scrisoare producătorilor din Uniune, prin care i-a informat cu privire la eşantionul propus. Părţile interesate au fost, de asemenea, invitate în avizul de deschidere să își facă cunoscute punctele de vedere în privința eșantionului provizoriu. (“) JO C 122, 27.4.2013, p. 24.